Bisee nio naba ne kimiko sita mbone epicha ndala endai sana khukhwama musitabu simanyikhe, chingano che bhungali cha khale che kumusiru kwa khale. Ebhele epicha ye kuremu kulai be kumila bibyayo.

Esino nisio sitabhu sya khuchora.

Khusitabhu esyo siloma sili kuremu ukwo kumila bibyayo byayo bimufu. Nasimalile khumila siba ne sikhanyala khukenda ta ne sikona kimiesi sita bisee nio yenyekhana khusia siakhula esio.

Nakanakana lukali khu bikholekhanga mundaa. Ne namala khuchora ekasi yase ya kwanza khurumikhira epenzo ne erangi. Ekasi eyo yaba ne efwana eri:

Naokesia bhandu bakhulu ekasi endai eyo mala nabareba nga eba ne barire ne kumuchoro ekwo.

Kumuchoro kwase kubechanga epicha ye ekofio. Yaba epicha ye kuremu ne kunywa lilwa. Mala bhanfu bakhulu se baba nabakuikure bulayi tawe nio nachora kukundi. Nachora mukari kuremu nio bhandu bakhulu babe ne wakibona bulayi. Yenyekhana babe na bababolela bindu buli khase. Kumuchoro kwase kwa khabili kwafana kuri:

Kamachibu ke bhandu bakhulu wakati eno kaba ne kambolela bali ende kando kumuchoro kwa kimiremu kimilayi khukhwama mukari nende enje niirusire khukhila kya bisomo bya Geography, bisomo bya bindu bya khale, esabu na lusungu. Nisio sikila ne naba ne kimiko sita naba ne niikombile ekasi embofu ya khuba umundu we khuchora. Kumuchoro kwase kwa khase ne khwa khabili byaba ne biingwisia.

Bandu bakhulu sebaelewa kamakhua ne bali bong'ene ta na likhua elio liluisia babana khuba ne babaelesela kamakhua buli khase.

Nono esio siakila ne nasomela ekasi ekindi ya khupurusha chindeke. Nakhapurukha sibala simufu karibu emale siosi ne namanya bulayi bwa sisomo sya kamakhua ke sibala. Khwise enyala naelesela tofauti ya sibala sia China nende sia Arizona. Yesiyesi otibile musilo, bukesi obwo buyeta.

Ne esimenya, nakhaakanana ne kamakhua kamakali lundi kamabhofu na bhandu bhakali bhabhechanga ne bakhola kamakhua. Nakhamenya bulayi poh ne bhandu bhakhulu. Bhakhaba simbi nenase. Esio siachenja kamaparo kase khubho.

Bisee byosibyosi embechanga ne naakanana na mulala obhona bulayi, enjaribhanga khumuekesia kumuchoro kwase nikwo embechanga nakubhikhile. Enjaribhanga khubhona nibha ali ne chinganakani che bhung'ali. Sio khuukisia sili mbo yesiyesi abele umusecha namwe omukhasi balomanga sa bhali eino ekofio.

Nono seengachulanga no umundu oyoo khu kuremu namwe kumusiru kwa khale namwe bing’osi. Embechanga ne niibhombya. Engachulanga khu taracha, bhindu bifwana bubi, buruki ne eneti. Mala babechanga na basangala poh khuakanana ne umundo wa bhumanyi bukali.